David Sassoli

Davidas Marija Sasolis (; 1956 m. gegužės 30 d. Florencijoje, Italija – 2022 m. sausio 11 d. Aviane, Friulis-Venecija Džulija, Italija) – Italijos žurnalistas ir politikas. Europos Parlamento pirmininkas (2019–2022 m.). Europos Parlamento narys (2009–2022 m.).

 Biografija 
Davidas Sassoli gimė 1956 m. Florencijoje. Jo tėvas Mimmo Sassoli savo sūnų pavadino Italijos presbiterio ir teologo Davido Marija Turoldo garbei. Studijavo politologiją La Sapienza universitete.

Ilgą laiką dirbo žurnalistu Italijos laikraštyje „Il Tempo“, vėliau dirbo įvairiuose laikraščiuose ir naujienų agentūroje ASCA. 1986 m. liepos 3 d. įstojo į Italijos žurnalistų sąjungą.

2009 m. D. Sasolis nutraukė žurnalisto karjerą, tuo pradėdamas politiko karjerą. Tais pačiais metais, atstovaudamas Italijos demokratų partijai, išrinktas į Europos Parlamentą, 2014 m. buvo perrinktas, o 2019 metais – išrinktas Europos Parlamento pirmininku.

2021 m. balandžio 30 d. Rusijos užsienio reikalų ministerija įvedė D. Sasoliui sankcijas (uždraudė atvykti į Rusiją).

Mirė 2022 m. sausio 11 d. dėl imuninės sistemos sutrikimų.

 Rinkimų istorija 
MetaiRinkimai įRinkimų apygardaPartijaBalsųRezultatasIšnaša 2009 Europos Parlamentas Centrinė Italija PD 405 967   2014 Europos Parlamentas Centrinė Italija PD 206 557   2019 Europos Parlamentas Centrinė Italija PD 128 572  

 Šaltiniai 

Kategorija:Italijos politikai
Kategorija:Europos Parlamento nariai